cyanic-selkie/wikianc huggingface dataset:
Det andre slaget ved Bull Run
Bakgrunn
Etter at Jacksons ving passerte rundt Popes flanke via Thoroughfare Gao om kvelden den 26. august, slo den til mot Orange & Alexandria Railroad ved Bristow. Før daggry den 27. marsjerte Jacksons hær til Manassas Junction hvor det massive forsyningsdepotet til Unionen ble tatt og ødelagt. Dette tvang Pope til å trekke seg raskt tilbake fra sin defensive linje langs Rappahannock. I løpet av natten mellom 27. og 28. august, marsjerte Jackson med sine divisjoner nordover til slagmarken for det første slaget ved Bull Run (Manassas), hvor han tok stilling bak en uferdig jernbanestigning nedenfor Stony Ridge. Den defensive stillingen var god. De tette skogene gjorde at de konfødererte kunne skjule seg mens de hadde gode observasjonspunkter over Warrenton Turnpike som var den sannsynlige ankomstveien for Unionens bevegelse, kun noen hundre meter mot sør. Der var gode ankomstveier for Longstreet til å slutte seg til Jackson som Jackson selv kunne bruke dersom han måtte trekke seg tilbake til Bull Run-fjellene dersom han ikke ble forsterket raskt nok. Den uferdige jernbanestigningen hadde grøfter og fyllinger som kunne brukes som skyttergraver.
I slaget ved Thoroughfare Gap den 28. august brøt Longstreets ving gjennom lett motstand fra unionsstyrkene og marsjerte for å slutte seg til Jackson. Dette tilsynelatende konsekvensløse hendelsen sikret Popes nederlag i de kommende slagene fordi det gjorde det mulig for de to vingene å forene seg på slagmarken ved Manassas.
28. august: Brawner's Farm (Gainesville)
Det andre slaget ved Bull Rune begynte den 28. august da en føderal kolonne beveget seg langs Warrenton Turnpike. Dette ble iakttatt av Jackson rett utenfor Gainesville, nær gården til John Brawners familie. Den bestod av enheter fra brigadegeneral Rufus Kings divisjon. Brigadene til brigadegeneralene John P. Hatch, John Gibbon, Abner Doubleday og Marsena R. Patrick marsjerte østover for å slutte seg til resten av Popes hær ved Centreville. King var ikke hos sin divisjon fordi han ble rammet av et alvorlig epileptisk anfall tidligere på dagen.
Jackson var lettet da han tidligere fikk høre at Longstreets menn var på vei for å slutte seg til ham og viste seg frem for unionsstyrkene, men hans nærvær ble ignorert. Jackson var bekymret for at Pope kunne trekke hæren sin bak Bull Run for å få forbindelse med McClellans styrker som var på vei, derfor bestemte han seg for å angripe. Han trakk seg tilbake til stillingen sin bak trelinja og sa til sin underordnede, «før frem mennene deres, gentlemen.» Omtrent kl. 18.30 begynte konføderert artilleri å beskyte deler av kolonnen foran dem, John Gibbons Black Hat Brigade som senere fikk navnet Iron Brigade. Gibbon som tidligere var artillerimann, svarte med å åpne ild fra B-batteriet i 4. amerikanske artilleri. Skuddvekslingen stoppet Kings kolonne. Hatchs brigade hadde fortsatt forbi området, og Patricks menn, bakerst i kolonnen, søkte ly og lot Gibbon og Doubleday svare på Jacksons angrep alene. Gibbon antok at siden Jackson antagelig var ved Centreville (ifølge Pope), og de selv hadde sett 14. Brooklyn Zouaves fra Hatchs brigade rekognosere stillingen, var dette antagelig kun artillerikanoner fra Jeb Stuarts kavaleri. Gibbon sendte adjutanter til de andre brigadene for å be om forsterkninger, og han sendte sin stabsoffiser, Frank A. Haskell for å føre veteranenheten 2. Wisconsin opp høyden for å spre kanonene. Gibbon møtte enheten i skogene og sa at «dersom vi kan få dere i stillhet opp der, kan vi erobre kanonene.»
Pope utstedte ordrer til sine underordnede om å omringe Jackson og angripe ham om morgenen, men han trakk flere feilaktige konklusjoner. Han antok at McDowell og Sigel blokkerte Jacksons retrettmuligheter mot Bull Run-fjellene, men hovedstyrken til begge enhetene var sørøst for Jackson langs Manassas-Sudley-veien. Popes antagelse om at Jackson forsøkte å trekke seg tilbake, var fullstendig feil. Jackson hadde en god defensiv stilling og ventet på at Longstreet skulle ankomme og begynne å angripe Pope. Til tross for at han fikk etterretning om Longstreets bevegelser, feide Pope til side Longstreets muligheter til å ha innvirkning på slaget som skulle komme.
29. august: Jackson forsvarer Stony Ridge
Pope hadde til hensikt å rykke frem mot Jackson på begge flanker. Han beordret Fitz John Porter om å bevege seg mot Gainesville og angripe det han regnet som de konføderertes høyre flanke. Han gav ordre til Sigel om å angripe Jacksons venstre ved daggry. Sigel var usikker på Jacksons utplasseringer og valgte å rykke frem med en bred front, med brigadegeneral Robert C. Schencks divisjon, støttet av brigadegeneral John F. Reynolds' divisjon (fra Heintzelmans III Corps), til venstre, brigadegeneral Robert H. Milroys uavhengige brigade i sentrum og brigadegeneral Carl Schurz' divisjon til høyre. Schurz' to brigader som beveget seg nordover på Manassas-Sudley-veien, var de første som fikk kontakt med Jacksons menn rundt kl. 07.00.
Hendelsene i Sigels angrep mot A.P. Hills divisjon var typisk for alle kampene nær Stony Ridge den dagen. Den uferdige jernbanestigningen gav naturlige forsvarsstillinger noen steder, men generelt sett unngikk de konfødererte statisk forsvar, absorberte Unionens angrep og fulgte opp med kraftige motangrep. Dette var samme taktikk som Jackson skulle bruke i slaget ved Antietam noen få uker senere. Schurz' to brigader under brigadegeneral Alexander Schimmelfennig og oberst Włodzimierz Krzyżanowski hadde kraftige trefninger med Gregg og Thomas hvor begge sider brukte sine styrker stykkevis. Da Milroy hørte lyden av kampen til høyre for seg, beordret han to av sine regimenter til å assistere Schurz. De lyktes til en viss grad, og 82nd Ohio brøt de konføderete linjene i et nedsunket område kalt «the Dump», men ble til slutt slått tilbake. Schenck og Reynolds ble utsatt for kraftig artilleribeskytning og svarte med sitt eget artilleri. Men de unnlot å rykke frem med sitt infanteri.
Schurz beordret nok et angrep mot Hill rundt kl. 10.00 siden han antok at Kearnys divisjon fra III Corps skulle støtte ham. Historikere har lagt skylden på Kearny for handlingene hans den dagen og pekte på en personlig uoverensstemmelse Kearny hadde med Sigel. Innen 13.00 var Sigels sektor forsterket av divisjonen til generalmajor Joseph Hooker (III Corps) og brigaden til brigadegeneral Isaac Stevens (IX Corps). Pope ankom også slagmarken og forventet å se kulminasjonen av sin seier. Men på dette tidspunktet var Longstreets første enheter i stillinger til høyre for Jackson. Brigadegeneral John Bell Hoods divisjon sperret Warrenton Pike og hadde løs forbindelse med Jacksons høyre flanke. Til høyre for Hood var divisjonene til brigadegeneralene James L. Kemper og David R. «Neighbor» Jones. Brigadegeneral Cadmus M. Wilcox' divisjon ankom sist og ble plassert som reserve.
Stuarts kavaleri traff på Porter, Hatch og McDowell mens de beveget seg opp Manassas-Gainesville-veien, og en kort skuddveksling stoppet Unionens kolonne. En kurér ankom med en melding til Porter og McDowell, et kontroversielt dokument fra Pope som har blitt kjent som «Joint Order». Historikeren John J. Hennessy beskriver ordren som et «mesterverk i motsigelse og tildekning som skulle bli fokuset i tiår med krangling». Den beskriver angrepene på Jacksons venstre flanke som allerede var i gang, men var uklar på hva Porter og McDowell skulle gjøre. I stedet for å bevege seg «til» Gainesville og angripe Jacksons antagelige ubeskyttede høyre flanke, beskriver det et trekk «mot» Gainesville og «så snart kommunikasjon er etablert [med de andre divisjonene] skal hele enheten stanse. Det kan bli nødvendig å trekke seg tilbake bak Bull Run til Centreville i kveld.» Ordren til Pope sier ikke noe sted at Porter og McDowell skulle angripe, og han avsluttet ordren med «dersom hvilke som helst betydelige fordeler kan skaffes ved å avvike fra denne ordren, skal den ikke utføres,» noe som i realiteten gjorde dokumentet ubrukelig som militær ordre.
Ghetto Gospel
Ghetto Gospel er en sang av rapperen Tupac Shakur, som ble remixet og utgitt som andre singel på hans ettermæle-album Loyal to the Game fra 2004. Sangen ble skrevet av Tupac Shakur og produsert av Eminem. Låten bruker stoff fra Elton Johns sang «Indian Sunset» fra hans album Madman Across the Water fra 1971. Den endelige versjonen er en remix av den opprinnelige versjonen, som inneholdt fire vers av Shakur.
Aleutisk
Aleutisk er et eskimoisk-aleutisk språk som snakkes på Alaskahalvøya, Pribylovøyene og Aleutene i Alaska og på Kommandørøyene i Russland.
Øvre Pasvik landskapsvernområde
Øvre Pasvik landskapsvernområde er et landskapsvernområde med plantelivsfredning som ligger i Sør-Varanger kommune i Finnmark. Området, som er på 54,6 km², ble opprettet i 2003 og grenser til Øvre Pasvik nasjonalpark og Pasvik naturreservat. Området er vernet på grunn av sitt natur- og kulturlandskap samt sin geologi.
Erik Bøhler
Erik Bøhler (født 1948) er en norsk finansmann fra Oslo. For 2018 ble hans formue anslått til 3,2 milliarder kroner slik at han ifølge Kapital er blant Norges 100 rikeste personer. Bøhler og hans barn har toppet inntekts- og skattelisten i Bærum.
Bøhler har en rekke styreverv og stillinger som daglig leder i firmaer han har eierinteresser i. Han bygget opp en stor eiendomsportefølje på 1980-1990-årene hovedsakelig i Oslo og omegn. Bøhler og hans selskaper investerer også i børsnoterte aksjer.
Bechir Hassani
Bechir Hassani (født 22. september 1969) er en tunisisk fotballdommer, som dømmer i den tunisiske toppligaen. Han ble aktiv FIFA-dommer i 2003, og dømmer som assistentdommer/linjedommer. Han har dømt ett verdensmesterskap i fotball, i Fotball-VM 2010 der han var assistentdommer for Eddy Maillet fra Seychellene. Han har også dømt i Confederations Cup 2009, Sommer-OL 2008 og Afrikamesterskapet i fotball 2010 og 2008.
Eastman Cogen gasskraftverk
Eastman Cogen gasskraftverk er et varmekraftverk i Harrison County, i delstaten Texas i det sørlige USA. Anlegget har en installert produksjonskapasitet på 440 MW fordelt på 3 turbiner. Operatør er energiselskapet Eastman Cogeneration LP.
Einar Kalsæg
Einar Kalsæg (født 13. januar 1979) er en norsk fotballspiller som spiller for Lillehammer FK.
Han har tidligere spilt for Eidsvold Turn, Kongsvinger, Moss, FK Tønsberg og i Tippeligaen for Strømsgodset.
Anniella
Anniella er en gruppe lemmeløse øgler som bare omfatter to arter med en begrenset utbredelse i sørvestre USA og tilstøtende deler av Mexico. Av utseende minner de om den europeiske stålormen.
Karakteristisk for kroppsbygningen er at de ikke har en langsgående fold langs kroppsida, og at halen er betraktelig kortere enn kroppen. Total lengde er maksimalt 30 cm. De lever for det meste nedgravd på steder med varm, løs jord og tilstrekkelig vegetasjon, og eter insekter og edderkopper. Begge artene føder levende unger. Utbredelsen til artene er:
Fossile rester etter Anniella fra miocen er funnet i California. En mulig slektning er den utdødde Apodosauriscus fra eocen i Wyoming. Den sistnevnte slekten var ikke så sterkt tilpasset et gravende levevis.
Kilobyte
Kilobyte, fork. kB er måleenhet for datalagringskapasitet. En kilobyte er 1024 eller 1000 byte.
Bruk av kilobyte i betydningen 1024 byte er sterkt frarådet i SI-standarden. Kilo er et SI-prefiks som betyr 1000. Men det vanligste og mest allment aksepterte er å benytte betydningen 1024 byte.
For å betegne 1024 byte kan også kibibyte (KiB) brukes.
Det militære skarpskyttermerke
Krav til poeng ved de ulike merkene:
Nyzealandsk tegnspråk
Nyzealandsk tegnspråk (engelsk: New Zealand Sign Language eller NZSL) er det mest brukte språket blant døve i New Zealand. Det ble et offisielt språk i New Zealand i april 2006, ved siden av engelsk og maorisk, og er det eneste tegnspråket som har offisiell status likestilt med andre språk.
Det nyzealandske tegnspråket stammer fra det britiske tegnspråket, og kan teknisk sett anses som en dialekt av BANZSL (britisk, australsk og nyzealandsk tegnspråk). I likhet med andre naturlige tegnspråk ble nyzealandsk tegnspråk utviklet av og før døve mennesker, uten lingvistisk tilknytning til skrift- eller talespråk, og det er dermed fullt mulig for en bruker av språket å uttrykke det han eller hun vil på språket. Det er ikke i slekt med amerikansk tegnspråk.
Abdelaziz Bouteflika
Abdelaziz Bouteflika (arabisk: ; født 2. mars 1937 i Oujda i Fransk Marokko, død 17. september 2021 i Zéralda nær Alger i Algerie) var president i Algerie fra 1999 til 2019. Han er den lengstsittende president i landets historie.
Thomas C. Ferguson gasskraftverk
Thomas C Ferguson gasskraftverk er et varmekraftverk i Llano County, i delstaten Texas i det sørlige USA. Anlegget har en installert produksjonskapasitet på 420 – 461 MW fordelt på ~en turbin. Operatør er energiselskapet Lower Colorado River Authority Co.
Abdelaziz Bouteflika
Bakgrunn
Bouteflika var født i østre Marokko i en arabisk algerisk familie opprinnelig fra Tlemcen i det nordvestre Algerie. Han bodde og studerte i Algerie før han sluttet seg til Front de Libération Nationale (FLN) i 1956 i en alder av 19 år.
KNBLO-medaljen
KNBLO-medaljen (også kalt Nijmegenmedaljen) er en medalje for deltakelse i den fire dager lange Nijmegenmarsjen i byen Nijmegen i Nederland. Dette er det eneste utenlandske ferdighetsmerket som er godkjent for bruk på norsk uniform. Dette er også det eneste av ferdighetsmerkene der en får en medalje ved første gangs deltakelse. Den første marsjen ble holdt i 1909. Den blir arrangert årlig av De Koninklijke Nederlandse Bond voor Lichamelijke Opvoeding (KNBLO) (Det kongelige nederlandske forbundet for fysisk oppfostring). Daglig marsjlengde er mellom 30 og 50 kilometer, alt etter deltakerens alder og kjønn.
Abdelaziz Bouteflika
Bakgrunn
Hans private liv er lite kjent og han var ifølge offisielle kilder ikke gift.
Thomas C. Ferguson gasskraftverk
Det stod ferdig utbygd i 1974. Brenselkilden er naturgass.
KNBLO-medaljen
Statutter
Kun ett kors, det siste tildelt, skal bæres, og kun det siste nummeret på båndet skal bæres.
Antall mottakere
Marsjen er blitt fullført 1.694.823 ganger av rundt 646.900 deltakere mellom 1909 og 2019. Derfor har rundt 646.900 førstegangsmedaljer blitt utdelt. Rundt 1,048,000 høyere medaljer har blitt tildelt dem som har gått flere ganger.
Abdelaziz Bouteflika
Politiker og president
Etter Algeries uavhengighet fra Frankrike i 1962 ble han representant for Tlemcen med i den grunnlovsgivende forsamling. Året etter ble han utnevnt til utenriksminister og han hadde denne stillingen inntil president Houari Boumédiènne døde i desember 1978.
Bouteflika ble president i 1999. Bouteflika utnevnte Abdelaziz Belkhadem til ny statsminister i 2006.
Micropterix aruncella
Micropterix aruncella er en sommerfugl som tilhører den primitive familien kjevemøll (Micropterigidae). Den er sjelden i Norge, funnet i Østfold, Buskerud og Telemark.
Abdelaziz Bouteflika
Politiker og president
Bouteflika ble innlagt på et sykehus i Frankrike den 26. november 2005, da led han angivelig av en blødning fra et magesår og han ble utskrevet fra sykehuset tre uker senere. Han ble innlagt på sykehuset igjen i april 2006.
Han trakk seg i 2019 etter protester.
Micropterix aruncella
Levevis
Den finnes mest på fuktige steder. Man regner med at larven lever på levermoser, kanskje helst tvaremose (Marchantia spp.), men de kan også spise visne plantedeler. De voksne sommerfuglene flyr i juni – juli.
Utbredelse
Den er utbredt i Europa, bortsett fra de nordligste og sørligste delene, østover til det sentrale Russland. I Norge er den sjelden, kjent fra Østfold, Buskerud og ytre Telemark.
Desktop Window Manager
Desktop Window Manager (DWM) er tjenesten som i Windows Vista kontrollerer og oppdaterer skjermen.
Hvordan den virker
I den nye drivermodellen for Windows Vista, kalt WDDM, skriver/tegner applikasjonene ikke direkte til skjermen lenger. De legger all sin grafikk inn i buffere, som så skrives til skjerm av DWM tjenesten. Det er DWM som står for den faktiske delingen av GPU mellom ulike applikasjoner som benytter denne direkte.
Aero
Det er WDDM og DWM sammen som gjør det nye grensesnittet Aero mulig. DWM muliggjør blant annet følgende funksjonalitet:
Dovregubben
Dovregubben er en skikkelse i Henrik Ibsens Peer Gynt fra 1867, et dramatisk dikt som er inspirert av norsk folkediktning. Dovregubben blir i 2. handling i Peer Gynt framstilt som en mektig trollkonge og et familieoverhode som bor med sitt hoff av underjordiske vesener inne i «Dovregubbens Hall» i «Ronden». Hovedpersonen Peer Gynt møter Dovregubben på nytt i 5. handling, da som en gammel, utplyndret omstreifer. Den grønnkledte, Dovregubbens datter, omtaler ham først også som Dovrekongen.
Bakgrunn
Selv om Dovregubben bygger på norske eventyr og sagn med røtter tilbake til hedensk tid, er navnet og figuren sannsynligvis Ibsens egen konstruksjon. Dovregubben representerer i Peer Gynt det trangsynte og selvgode og kan tolkes som et satirisk symbol både på det avstengte og på overdreven norsk selvhevdelse.
Det mest kjente sitatet fra Dovregubbens munn i Peer Gynt er «troll vær deg selv – nok». Dette er svaret på en gåte om skillet mellom troll og mann, og Peer Gynt, som er kommet inn i Dovregubbens hall, går med på å ha «nok» stående i sitt våpenmerke. I et annen kjent sitat forklarer Dovregubben Peer, som synes alt er stygt, at han bare kan rispe Peer litt i øyet, så vil alt synes vakkert. Dette siste motivet skriver seg fra den eldgamle tanken om synkverving, noe de underjordiske var kjent for. Dovregubben avslører underveis stor innsikt i menneskenaturen, men sier også at operasjonen vil koste Peer evnen til anger: «Kom dog i hug at synet er kilden til gråtens argende, beske lut».
Når Dovregubben dukker opp igjen i siste akt av skuespillet, kan han avsløre for Peer at han gjennom sin livsferd har levd etter «nok»-prinsippet hele sitt liv – som den internasjonale kapitalisten han utviklet seg til: «Vårt Nok gir trollets stempel til mannen – og så nevner han deg som eksempel». Dovregubben avslører ellers at den sønnen Peer fikk med den grønnkledte har fått «gilde barn over hele landet», og disse, insinuerer han, viderefører Nok-holdningen mellom menneskene i Norge.
Ibsens Dovregubbe bor ikke i Dovrefjell, men i «Ronden», antakelig Rondeslottet, den høyeste toppen i Rondane.
Det er grunn til å tro at dovregubben er basert på «Trollgubben» i H. C. Andersens eventyr Elverhøj, som er en satire over danskenes syn på nordmenn. Trollgubben, som kommer fra Dovre, har med seg fire sønner til den danske alvekongen for å fri til en av døtrene hans. De norske trollene avslører en skremmende mangel på dannelse i de danske alvenes øyne, men den yngste datteren til alvekongen blir med trollgubben tilbake til Norge.
Dovre og Dovrefjell har ellers i lang tid hatt en viktig posisjon i norsk eventyrtradisjon og landets nasjonale bevissthet. I Asbjørnsen og Moes eventyramling fra 1845 er Dovrefjell nevnt i eventyrene Høna som skulle til Dovre forat ikke allverden skulle forgå og Kjetta på Dovre. I eventyret En aften i nabogården heter det at «(...) på Dovrefjell har der naturligvis alle dager vært like så gode trollkjerringmøter som på Bloksberg.» Dovrefjell representerer også det evige, uforanderlige, trygge og grunnfestede. Det kommer blant annet til uttrykk i det løftet som representantene ved Riksforsamlingen på Eidsvoll avla 20. mai 1814, nemlig «Enige og tro inntil Dovre faller».
Senere bruk
Dovregubben har ellers gitt navn til alt fra barnehager og borettslag til lokomotiver.
De store damplokomotivene av NSB type 49 som ble produsert i Norge fra 1936 ble populært kalt «dovregubbene». Det var opprinnelig bare det første lokomotivet med nummer 463 som var blitt døpt «Dovregubben», men snart ble navnet brukt om alle sju lokomotivene av denne typen. Dette var Norges siste damplokomotiv og NSBs kraftigste modell. Et av lokene, ikke det som opprinnelig het «Dovregubben», er i dag utstilt på Norsk jernbanemuseum på Hamar.
Saleh Al Marzouqi
Saleh Al Marzouqi (arabisk: صالح محمد المرزوقي; født 2. desember 1970) er en fotballdommer fra De forente arabiske emirater, som dømmer i sin hjemlige liga. Han ble aktiv som FIFA-dommer i 2005, og dømmer som assistentdommer/linjedommer. Han har dømt ett verdensmesterskap i fotball, Fotball-VM 2010 der han var assistentdommer for Khalil Al Ghamdi fra Saudi-Arabia.
Calling All Stations
Calling All Stations er det femtende studioalbumet fra rock-bandet Genesis, utgitt i september 1997. Dette er det første albumet fra bandet etter at Phil Collins forlot bandet året før. Det er også det eneste albumet der bandets nye vokalist, Ray Wilson, medvirker. Hit-singelen «Congo» finnes på dette albumet.
De eneste gjenværende original-medlemmene av Genesis, Tony Banks og Mike Rutherford, hadde opprinnelig tenkt at albumets musikkstil skulle være nærmere den progressiv rock-stilen bandet ble kjent for tidlig på 1970-tallet, men stilen må sies å være mer eller mindre konvensjonell rock.
Selv om albumet solgte relativt bra i Europa, viste interessen seg å være lav i USA. Nordamerikanere brød seg så lite om dette albumet at Genesis så seg nødt til å avlyse den planlagte turneen der.
Ciudad Real (provins)
Ciudad Real er en provins sentralt i Spania, sørvest i den autonome regionen Castilla-La Mancha. Den grenser til provinsene Cuenca, Albacete, Jaén, Córdoba, Badajoz og Toledo. Provinshovedstaden er Ciudad Real.
Calling All Stations
Dette er det foreløpig siste studioalbumet fra Genesis.
Ciudad Real (provins)
Provinsen har omkring en halv million innbyggere, og dekker et område på 19 813 km². Den er dermed blant de større provinsene i landet.
Tablas de Daimiel nasjonalpark ligger i Ciudad Real, mens Cabañeros nasjonalpark ligger i både denne provinsen og provinsen Toledo.
Calling All Stations
Sporliste
Alle sangene er skrevet av Tony Banks og Mike Rutherford, unntatt hvor annet er notert.
Evarist Menkouande
Evarist Menkouande (født 14. november 1974) er en kamrunsk fotballdommer. Han ble aktiv som FIFA-dommer i 2004, og dømmer som assistentdommer/linjedommer. Han dømte i Fotball-VM 2010 (som assistentdommer for Eddy Maillet), og har tidligere dømt i Confederations Cup 2009, Sommer-OL 2008 og i Afrikamesterskapet i fotball 2010 og 2008. Han blir også assistentdommer under VM i fotball 2014.
The Flower Kings
The Flower Kings er et svensk progressiv rock-band, startet i 1994 av Roine Stolt. De øvrige medlemmene i bandet var opprinnelig kun hentet inn som turné-musikere for hans konserter i forbindelse med soloalbumet The Flower King. Bandet ble et av verdens ledende innen progressiv rock på 1990- og 2000-tallet. The Flower Kings har også spilt inn en av tidenes lengste progressiv rock-komposisjon, «Garden of Dreams» fra albumet Flower Power fra 1999, som varer i nesten 60 minutter.
Landskapsvernområde
Landskapsvernområde er områdevern av offentlig eller privat grunn som iverksettes i medhold av naturmangfoldloven. Et landskapsvernområde er den minst strenge formen for områdevern, nest etter naturreservat og nasjonalparker. Landskapsvernområdene har generelt større kulturpåvirkning enn nasjonalparkene. Landskapsvernområde omfatter egenartede natur- eller kulturlandskap og brukes blant annet for å ta vare på kulturlandskap i aktiv bruk. I landskapsvernområder skal alle kulturminner som preger eller har betydning for landskapet tas vare på.
Landskapsvern i Norge
Det skilles i Norge mellom generelle landskapsvernområder, landskapsvernområder med dyrelivsfredning, landskapsvernområder med plantelivsfredning og landskapsvernområder med både dyrelivsfredning og plantelivsfredning. Per 31. desember 2011 hadde Norge 202 landskapsvernområder med et samla areal på 17 321 km², noe som utgjør 5,35 % av landets areal.
Landskapsvernområder opprettes med hjemmel i §36 i naturmangfoldsloven og vedtas ved kongelig resolusjon. Fylkesmennene er forvaltningsmyndighet for mange av landskapsvernverneområdene, imidlertid er de fleste større frittstående landskapsvernområder og de som er knyttet til nasjonalparker, forvaltet av nasjonalparkstyrer eller verneområdestyrer. Det er ikke tillatt å iverksette tiltak som kan skade eller forringe landskapet i slike områder. Jord- og skogbruk kan imidlertid fortsette, selv om det er bestemmelser som det må tas hensyn til.
Puthukkudiyiruppu
Puthukkudiyiruppu (Uttalt: Puthuk-kudiy-iruppu, tamilsk: Ny bosetting) er en by i Mullaittivu-distriktet på nordøstlige Sri Lanka. Denne byen lå langs A-35 vegen mellom Paranthan i nordvest og Mullaittivu i sørøst.
Denne byen som er den siste som var under kontroll av LTTE, hadde blitt omringet av den srilankiske hæren som hevdet de hadde kommet fram til byen senest den 25. februar 2009. Senest den 3. mars skal det strategiske viktige veikrysset nordøst for bykjernen ha blitt erobret, og dermed hadde byen formelt sett blitt erobret.
Bibliometri
Bibliometri er fagområdet som utvikler og anvender metoder for å analysere litteratur og forfatterskap ut fra rent statistiske kriterier. En av de viktigste metoder er siteringsanalyse. Utviklingen av fagområdet har pågått siden 1960-tallet og er nært tilknyttet utviklingen av bibliografiske databaser og datateknologiens mulighet til analyse.
At en artikkel blir hyppig sitert, regnes gjerne som en indikator på høy kvalitet på forskningen. Denne antagelsen har også blitt kritisert for å være overforenklet, og bibliometriske mål for å være potensielt villedende.
Teknikker utviklet innen bibliometrien var inspirasjonskilden da Google i 1998 utviklet en algoritme (kalt PageRank) for rangering av søkeresultatene ved søkemotorsøk på internett.
Publiseringskanaler
Fagtidsskrifter er de fremste vitenskapelige publiseringskanaler. Noen fagtidsskrifter har høyere status enn andre. Å få antatt en artikkel i Nature er f.eks. mer prestisjefylt enn å få publisert sine funn i Norwegian Journal of Entomology. Noe av prestisjen er rett og slett basert på tidsskriftets omdømme og navn, men den er gjerne korrelert med hvor høy kvalitet tidsskriftets artikler har, som igjen påvirker hvor ofte disse blir sitert. De følgende mål på siteringshyppigheten av fagtidsskrift er i bruk:
Forfattere
Forskeres relative vitenskapelige innflytelse blir også forsøkt kvantifisert gjennom en rekke bibliometriske mål:
Fagfellevurdert kritikk av bibliometriske mål
Hovedkritikken er at de er rent kvantitative mål, som ikke tar høyde for artiklenes kvalitet. En artikkel kan være mye sitert fordi den er en oversiktsartikkel, eller til og med for feilene den har gjort, heller enn fordi den er av høy vitenskapelig kvalitet. Overdreven bruk av bibliometriske mål kan også føre til at publiseringspraksisen tilpasses til disse målene (for eksempel ved å dele opp en studie i en rekke mindre enkeltpublikasjoner) istedenfor å følge faglige hensyn, jf. Campbells lov.
Utover dette har alle målene klare begrensninger, som kan føre til feiltolkninger hvis de brukes uforsiktig. For eksempel kan ikke tidsskrift eller forskere fra forskjellige fagfelt sammenlignes direkte, fordi ulike fag har ulike publiserings- og siteringspraksis. De fleste mål på forskeres vitenskapelige innflytelse øker dessuten med karrierens lengde, slik at forskere på ulike karrieretrinn vanskelig kan sammenlignes.
Vitenskapelige tidsskrifter på høyeste danske nivå
Følgende tidsskrifter har fått det høyeste nivået (3) av den danske bibliometriske forskningsindikatoren:
Ole Haakon Bentsen
Ole Haakon Bentsen (født 20. oktober 1914, død 11. juni 1996) var en norsk offiser i handelsflåten og sjøforsvaret. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse, for sin innsats.
Bentsen var i 1942 maskinsjef på en av de såkalte Kvarstadbåtene, de norske skipene som lå i Göteborg under det tyske angrepet på Norge 9. april 1940. Skipene ble forsøkt brakt over til alliert havn i Storbritannia. Bentsen var maskinmester på MT «Lind», den minste av utbryterne. Skipet, som ble ført av skipsfører Hans Anton Trovik, forlot Göteborg 31. mars 1942, samtidig som MT «B.P. Newton» og MT «Rigmor». MT «Lind» unnslapp svenske vaktfartøyer. Fartøyet ble forsøkt torpedert av tyske fly, men unngikk å bli rammet, og ankom Leith 4. april.
I statsråd 21. august 1942 ble skipets skipsfører Hans Anton Trovik og maskinsjef Håkon Bentsen tildelt Krigskorset for å ha brutt blokaden.
Bentsen gikk senere inn i den norske marinen i Storbritannia og utmerket seg igjen som maskinoffiser ved 54. MTB-flotilje. For innsatsen han gjorde her, fra juni 1942 og fram til frigjøringen, ble han i 1946 tildelt Haakon VIIs Frihetsmedalje.
Oseanstormsvale
Oseanstormsvale eller wilsonstormsvale (Oceanites oceanicus) er en pelagisk overflatebeitende sjøfugl i slekten Oceanites som inngår i oseansvalefamilien (Oceanitidae). Det er en av verdens mest tallrike fuglearter.
Etymologi
Denne arten het tidligere wilsonstormsvale, men den byttet navn til oseanstormsvale i 2018. Begge navnene er fortsatt gangbare, men det nye navnet skal ifølge Norske navn på verdens fugler ha prioritet. Det gamle navnet fikk fuglen etter Alexander Wilson (1766-1813), en poet av skotsk opprinnelse som ble en viktig pioneer innen amerikansk ornitologi.
Biologi
Den er 15–20 cm lang og veier 28–50 g. Vingespennet utgjør 34–42 cm. Den er litt større enn havsvalen og kan bli opptil ti år gammel. Fuglen er stort sett mørk brun i alle fjærdrakter, bortsett fra et hvitt bånd over vingene og et bredt hvitt bånd i overgangen mellom kropp og halefjær. Forskjellen mellom oseanstormsvalen og havsvalen er de hvite båndene over vingene, lengre ben og den ensfargede undersiden av vingene.
Det er tre underarter, og svært lite skiller nominatformen fra exasperatus. Sistnevnte skal imidlertid være litt større, men det er uklart om forskjellen kan være klinisk. Minst er chilensis, som opprinnelig ble differensiert på grunn av sine kortere vinger – 34–38 cm kontra 36–42 cm. I ettertid har det imidlertid vist seg at denne underarten også skiller seg fra de to andre på andre punkter, blant annet forskjeller i utfargingen av fjærdrakten.
Oseanstormsvalens flukt er en mer direkte glideflukt enn hva de fleste stormfuglene har, men som dem har den for vane å hoppe og lage lette, forte regnaktige lyder ved å slå på vannet mens den spiser plankton fra havets overflate. En forskjell er at den holder vingene mer oppreiste enn de andre stormfugler. Som havsvalen har den en tendens til å holde til i flokk, og den er også kjent for å følge skip. Ofte kan en lav pipende lyd høres når fuglene spiser. Fuglen spiser først og fremst krill, men også andre krepsdyr og blekkspruter.
Langs kysten av Antarktika, på Falklandsøyene, Kerguelen, Heard- og McDonaldøyene og Bouvetøya og nærliggende øyer, hekker den i kolonier nær havet. Der bygger den rede i hulrom i berget eller i en grop i myk jord der den legger et enkelt hvitt egg. Denne stormfuglen ligger på redet kun om natten, og unngår slik å bli offer for måser og joer. Om natten er månelys, vil den ikke komme til redet i det hele tatt. Som de fleste petrellene kan den ikke gå særlig bra, det er begrenset til avstanden mellom der den lander og redet.
Resten av året tilbringes på sjøen, og når vinteren setter inn på den sydlige halvdelen av jorden migrerer den til de nordlige hav. Den er da et vanligere syn i Nord-Atlanteren enn i Stillehavet. Utenfor hekkesesongen holder den til på åpent hav noe som, ved siden av at hekkeplassene er utenfor allfarvei, gjør at oseanstormsvalen er vanskelig å observere fra land. Unntak forekommer ved sterk storm, da fuglene kan bli tvunget (blåst) inn til kysten.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl (NNKF) og er i henhold til Syvertsen et al. (2008, 2017, 2020).
Music Corporation of America
The Music Corporation of America, vanligvis kun kjent som MCA, var et USA-basert firma i musikk. MCA publiserer musikk, bøker og driver et plateselskap.
MCA ble grunnlagt som et "musikkbooking"-agentur basert i Chicago, Illinois i 1924 av Jules Stein. Firmaet var pionerer med å praktisere band på turné. Tidlig fremstående MCA-bookede artister inkluderte King Olvier og Jelly Roll Morton.
Lew Wasserman ble fort forfremmet og satt til å styre MCA i nesten 40 år. Under hans ledelse ekspanderte firmaets tilstedeværelse til fjernsyn (grunnla EMKA, Ltd., som eier Paramounts filmbibliotek før 1948 og Revue Studios, toppleverandøren av fjernsyn for alle kringkastingsnettverk i 30 år). Wasserman ekspanderte også MCA med å kjøpe Universal Studios i 1962, snudde det rundt og gjorde det om til et førsteklasses filmstudio som produserte storselger etter storselger og han styrket firmaets tilstedeværelse innen musikk. Andre ledere i firmaet er Sidney Sheinberg, som var styreleder for MCA, og Ned Tanen, tidligere sjef for Universal Pictures.
MCA gikk inn i platebransjen i 1962 med oppkjøpet av det USA-baserte Decca Records, som inkluderte Coral Records og Brunswick Records. Disse merkene ble lagt under MCA Records tidlig på 1970-tallet. Firmaet gikk inn i forleggerbransjen i 1975 med oppkjøpet av "G.P. Putnam's Sons". I 1979 kjøpte det ABC Dunhill Records med dets datterselskaper ABC Records, Paramount Records, Impulsive Records, Dot Records og Dunhill Records. Chess Records ble kjøpt i 1985 mens Motown Records ble kjøpt i 1988 og solgt igjen til Polygram i 1993.
GRP Records og Geffen Records ble kjøpt i 1990, det samme året som MCA Corporations holdingselskap ble kjøpt av Matsushita-gruppen.
Seagram Company Ltd. kjøpte i 1995 80% av aksjene i MCA INC. og samme år droppet de nye eierne MCA-navnet og firmaet endret struktur til Universal Studios og dens musikkdivisjon, MCA Music Enternainment Group ble døpt om til Universal Music Group. I 1996 solgte Seagram "G.P. Putnam's Sons" til Pinguin Group. I 1998 kjøpte Seagram PolyGram fra Philips og fusjonerte det med Universal Music Group. Da Seagram Company Ltd. ble kjøpt opp av det franske selskapet Pernod Ricard, ble Universal holding solgt til Vivendi Universal.
Våren 2003 ble MCA Records lagt under Geffen Records. Deres country-musikkmerke, MCA Nashville Records, er fortsatt i drift.
Bjørn Breistein
Bjørn Breistein (født 1973) er en norsk musiker og dirigent.
Breistein var ansatt på euphonium i Forsvarets Musikkorps Sørlandet 1996–2002 og 2003–2013 i Forsvarets Musikkorps Vestlandet.
Han har bakgrunn fra korpsmiljøet på Vestlandet og fikk sin musikalske grunnopplæring i Haukås Skolemusikk. Han utdannet seg ved Griegakademiet i Bergen 1992–1996.
Breistein vant NM for solister i sine respektive årsklasser 1989, 1992 og 1993.
Han har studert direksjon ved mesterklasser i Norge, Tsjekkia og Tyskland. Lærere har inkludert Tsung Yeh, Kirk Trevor, Alan Hazeldine, Rolf Gupta, Colin Metters og Johannes Schlaefli. Som dirigent har han uroppført verker av Jan Erik Mikalsen, Stig Nordhagen, Torstein Aagaard-Nilsen Johan Modahl Leiva mfl. Breistein har dirigert for flere ledende korps i Norge bl.a. Stavanger Brass Band, Manger Musikklag og Dragefjellets Musikkorps. Breistein debuterte som orkesterdirigent med Pleven Philharmonic Orchestra, Bulgaria sommeren 2008. I 2011 spilte Pleven filharmonikerne inn verker for tuba og orkester med Bjørn som dirigent.
Bjørn Breistein dirigerte National Youth Wind Orchestra, Sør-Afrika, i 2010, 2011 og 2012.
Fylkesvei 7868
Fylkesvei 7868 går mellom Mefjordvær og Roaldsletta i Senja kommune.
Frem til 2019 hadde veien betegnelsen fylkesvei 252 (Troms).
Nasjonal turistvei
Sammen med delstrekninger av og  har veien fått status som nasjonal turistvei Senja. Turistveien er 90 km lang.
San Cristóbal (Galápagos)
San Cristóbal, en av Galápagosøyene, ligger i Stillehavet og tilhører Ecuador.
Galápagosøyenes hovedstad Puerto Baquerizo Moreno ligger på denne øya.
Clear Lake gasskraftverk
Krafterket stod ferdig utbygd i 1985. Anlegget ble stengt ned i februar 2017.
Anlegget har kogenerasjon. Brenselkilden er naturgass.
Munnkurv
Munnkurv eller en munnkorg er en bruksmessig anordning laget av lær, kunststoff, metall eller en kombinasjon, som kan plasseres rundt snuten og kjevene på hunder, slik at de ikke kan bite andre dyr og mennesker.
Munnkurver lages med forskjellig utforming og størrelse, slik at de kan tilpasses ulike hunderaser. Munnkurven plasseres rundt snuten og kjevene og festes gjerne rundt halsen på hunden. Noen typer kan også ha stropper som løper over skallen på hunden. Munnkurver er gjerne konstruert slik at hunden kan bevege kjevene fritt eller delvis fritt på innsiden.
Uttrykk
Munnkurv er også et uttrykk som brukes i overført betydning for å indikere at en eller flere personer ikke får lov til å uttale seg om visse saker og hendelser, men det kan ikke sammenstilles med taushetsplikt.
Østerriksk tegnspråk
Østerriksk tegnspråk (tysk: Österreichische Gebärdensprache) er tegnspråket som benyttes av døve i Østerrike. Det har vært lite forskning på språket, men det er klart at det er i slekt med tysk og sveitsisk tegnspråk. Det er også noe beslektet med fransk og russisk tegnspråk.
Nytorget (Stavanger)
Nytorget i Stavanger ble i sin tid opprettet som et hestetorg, for å avlaste Torget og det gamle Hestetorget, som lå ovenfor Arkaden kjøpesenter i Laugmannsgata. Torget med oppbyggingen slik det er i dag ble ferdig i 1923. Før den tid var det en jevn skråning ned mot husene på nedsiden.
Pedersgata 1, 3 og 5 er revet og blitt en del av Nytorget. Pedersgata starter da i praksis ved Runestad Elektro i Pedersgata 2. I den andre enden regner en Nytorget til Petrikirken, Hospitalgata og Bergelandsgata.
Hver formiddag var det grønnsakshandel der bondekonene kom og solgte sine varer. Enkelte ganger var det også hestemarked.
Gjennom årene har mange demonstrasjonstog startet på Nytorget, og det har vært holdt mange politiske appeller her. I 1888 holdt Johan Tanke Sviland den første talen i Stavanger om lik stemmerett for alle.
I perioder har det også vært holdt misjonsmøter på torget. Det er Haakon Storm og Ludvig Monsen som var de mest kjente. Monsen var lam og blind, og lå i en bårevogn, mens Storm talte. Sammen sang de også salmer.
Byens rutebilstasjon lå i mange år på Nytorget. Bussene til Dale, Høle, Forsand, Sirdal, Madland, Gjesdal og Hunnedalen gikk herfra. Etter at bussene forsvant, ble Nytorget brukt som drosjeholdeplass i en del år.
I sommerhalvåret holdes det hver lørdag loppemarket på Nytorget. Det er også av og til arrangementer på nedsiden av Nytorvet og Pedersgata blir sperret.
Torget har også vært brukt som sted for byens Ramadanfestival, med over 1000 personer til stede på Nytorget og i Pedersgata.
Rundt torget er det en rekke butikker. Den som har vært lengst er tre generasjoner urmaker Thorbjørnsen, som har holdt til i de samme lokalene siden 1930. Politiet holdt lenge til på Nytorget. De overtok lokalene til Petri skole, og før skolen holdt Møbelmagasinet til her. Frue Meieri hold også til på Nytorget i mange år før de flyttet til Våland – dagens lokaler for Arkeologisk Museum.
Slakter Thore Idsøe kjøpte området i 1830-årene. Området gikk deretter under navnet Idsøstykket eller Idsømarkå, fram til det ble Nytorget.
Liste over ordførere i Namsskogan
Liste over ordførere i Namsskogan. Namsskogan ble utskilt som egen kommune fra Grong den 1. januar 1923.
Fotnoter
<references group="lower-alpha" />
David Palmer (fiktiv person)
Sesong 1
I sesong 1 var David Palmer senator i USA. Noen terrorister under ledelse av Andre Drazen hadde som mål å snikmyrde senatoren. Heldigvis klarer CTU med Jack Bauer i spissen å stoppe terroristene, og Palmer blir president.
Sesong 2
I sesong 2 er han presidenten i USA. han må ta mange beslutninger vedrørende en ny atomkrig. Men han kommer seg ut av krisen til slutt. Sesongen slutter med at Palmer faller sammen på en pressekonferanse etter at han har blitt forgifet under et attentatforsøk.
Sesong 3
I sesong 3 er han fortsatt president, og har kommet seg etter attentatforsøket. Han er midt i en presidentvalgkamp mot senator John Keeler når dagens begivenheter starter. Han gjør en glimrende jobb som president denne sesongen, men blir tvunget av Keeler til å gå trekke seg fra valgkampen, fordi han har bevis som knytter Palmer indirekte til en drapssak, men hans ekskones død medvirker også til hans valg om å trekke seg.
Sesong 4
Etter at Palmer gikk av som president, skulle han egentlig ikke bli med i sesong 4. Men fansen likte ikke at det bare kom nye karakter, og de gamle ble borte, han kom derfor tilbake i de 6 siste episodene av sesongen. Der må han hjelpe Charles Logan med å fatte beslutninger, fordi han akkurat har tatt over som president, og føler han ikke klarer det når det er krise og terrorister truer med å smelte ned atomreaktorer. David hjelper også Jack Bauer med å fake sin egen død, ved hjelp av Tony Almeida, Michelle Dessler og Chloe O'Brian, fordi Jack må gjemme seg for kineserne.
Sesong 5
Han kommer tilbake i episode 1 i sesong 5, der han blir skutt og drept av en skarpskytter, rett foran broren sin, Wayne Palmer. Han dør i brorens armer. Palmer blir drept fordi han er en av de fire som ennå vet at Jack er i live. Tre av de fire blir drept. Chloe O' Brian lever fortsatt. Å drepe dem var en av operasjonene i Sentox nervegass-konspirasjonen som senere viser å være ledet av president Charles Logan og enda verre, Jacks bror Graem Bauer.
Algonkinske språk
Algonkinske språk er en indiansk språkgruppe som inneholder de fleste språka i den algiske språkfamilien (kun to algiske språk er ikke algonkinske, nemlig wiyot og yurok som tales i det nordvestlige California). Algonkinske språk tales fra atlanterhavskysten i øst til Rocky Mountains i vest. Det største av språkene er ojibwa som tales av ca. 50 000 mennesker, og kjernespråket algonkin.
Urspråket som alle språkene i familien stammer fra, uralgonkinsk, ble brukt for minst 3000 år siden, men det er ingen enighet blant forskere om hvor dette språket ble talt. Det har blitt foreslått at betegnelsen «algonkinsk» (engelsk: algonquin) er avledet fra maliseetspråkets ord elakómkwik i betydningen «allierte/slektninger».
Aimé Bonpland
Aimé Bonpland (født 29. august 1773, død 4. mai 1858) var en fransk oppdager og botaniker.
Etter å tjenestegjort som kirurg i den franske hæren deltok han i en ekspedisjon til Sør- og Mellom-Amerika sammen med Alexander von Humboldt.
Her samlet han inn og klassifiserte 6 000 planter, mesteparten av disse var inntil da totalt ukjent for europeere.
På en annen ekspedisjon til Sør-Amerika ble han arrestert av Paraguays diktator José Gaspar Rodríguez de Francia i 1821 og holdt fanget frem til 1831.
Puerto Ayora
Puerto Ayora, fullt navn: Puerto Isidro Ayora, er en by som ligger på øya Santa Cruz, som er en del av Galápagosøyene. Puerto Ayora er den største byen på Galápagosøyene.
Ivry Gitlis
Han studerte med Carl Flesch, George Enescu og Jacques Thibaud. 11. desember 1968 spilte han sammen med The Dirty Mac på The Rolling Stones Rock and Roll Circus, i en supergruppe satt sammen av John Lennon (gitar) med Yoko Ono (sang), Eric Clapton (gitar), Mitch Mitchell (trommer) og Keith Richards (bass). Gitlis var da solist på fiolin sammen med Yoko Ono på «A Whole Lotta Yoko».
Olga Sjisjigina
Olga Vasiljevna Sjisjigina – Ольга Васильевна Шишигина, (født 23. desember 1968 i Almaty) er en tidligere kasakhstansk friidrettsutøver, olympisk mester og asiatisk rekordholder på 100 meter hekk.
Sjisjigina vant 100 meter hekk under OL 2000 i Sydney. Hun har i tillegg flere medaljer fra internasjonale mesterskap, deriblant gull fra innendørs-VM 1999, og en seier i Asiamesterskapet fra 1998.
Sjisjigina var utestengt fra all idrett fra 1996 til 1998 etter en positiv dopingtest.
Fylkesvei 42 (andre betydninger)
I Norge finnes fylkesvei 42 i de følgende fylkene:
Elfenbenskystens kvinnelandslag i håndball
Elfenbenskystens kvinnelandslag i håndball landslaget i håndball til Elfenbenskysten. Laget deltar i internasjonale mesterskap i håndball.
Carl Christopher Georg Andræ
Carl Christopher Georg Andræ (født 14. oktober 1812 i Hjertebjerg på Møn, død 2. februar 1893) var offiser, matematiker, den første formann for Folketinget og Danmarks 5. statsminister. Han tilhørte hverken helstatspolitikerne eller De Nationalliberale, men en politisk midtkurs. Han giftet seg i 1842 med Hansine Pauline Schack, som spilte en rolle i kvinnesaken.
Andræ var kongevalgt medlem av den Grundlovgivende Rigsforsamling. Han kom inn i folketinget i 1849 og var frem til 1852 dens formann. Som representant for København kom han i 1853 inn landstinget.
Han kom inn i regjeringen som finansminister i desember 1854 og var den mest betydningsfulle opphavsmannen til den forfatningen som omfattet både Danmark og hertugdømmene Slesvig, Holstein og Lauenburg og som ble vedtatt 2. oktober 1855. Mellom oktober 1856 og mai 1857 var han statsminister, samtidig som han fortsatte som finansminister. Han gikk av som finansminister i 1858 da han motsatte seg at Holstein skulle ha andre lover og rettigheter enn Danmark. Han ble av kongen utnevnt til medlem av landstinget på livstid og han kom til å beholde den plassen frem til 1892.
Kommuner i provinsen Salerno
Den italienske provinsen Salerno er administrativt delt i 158 kommuner (communi):
Todalen
Todalen kan vise til:
Milch
Milch er et tysk etternavn, og kan være:
Israels flyvåpen
Heyl Ha'Avir (hebraisk: זרוע האוויר והחלל, Zroa HaAvir VeHaḤalal) er det israelske flyvåpenet. Dette er en forsvarsgren som ligger under Israels forsvar.
Israels flyvåpen er regnet som et av de sterkeste i verden. Dagens materiell er i høy grad basert på amerikansk utstyr, mens det tidligere var fransk utstyr som dominerte.
Materiell
Israel har gjerne satt egne navn på utstyr de har produsert selv på lisens (for eksempel Boeing AH-64 Apache), eller utstyr skreddersydd for dem (F-15, F-16). Listen for materiellet her er fra 2006 og er ikke uttømmende.
Micropterix calthella
Micropterix calthella er en sommerfugl som tilhører den primitive familien kjevemøll (Micropterigidae). Den finnes ved Oslofjorden i Norge.
Utseende
En ganske liten (vingespenn 7 – 10 mm), metallisk farget møll. Forvingen er metallisk grønn, purpurfarget ved roten. Bakvingen er gråaktig med purpuraktig glans, særlig ytterst.
Levevis
Arten lever i fuktige skogsområder. De voksne sommerfuglene, som er aktive om dagen i mai – juni, kan være svært tallrike på blomster, særlig av soleihov (Caltha palustris), men også på starr (Carex spp.). Der spiser de pollen. Larven lever på levermoser.
Utbredelse
Den er utbredt i hele Europa og i den nordlige Asia østover til det sentrale Sibir. I Norge finnes den bare ved Oslofjorden.
Fylkesvei 81 (andre betydninger)
I Norge finnes fylkesvei 81 i de følgende fylkene: